چارلس ڈیگال

چارلس ڈیگال چارلس ڈیگال فرانسیسی سیاستدان تے جنرل ، دوجی جنگ عظیم فرانس شکست دے بعد تحریک مدافعت دے رہنما تے فرانس فرانسدی 5ویں حمہوریہ دے صدر سن۔ حالات زندگی پیرس چ تعلیم حاصل کرن دے بعد فوج چ ملازمت اختیار کرلئی ، دوجی جنگ عظیم چ فرانس تے نازی جرمنی حملے دے بعد انگلستان چلے گئے تے اوتھے آزاد فرانسیسی کمیٹی قائم کیتی ۔ جرمنی دی شکست دے بعد فرانس واپس آئے تے 1946ءچ فرانس دی عبوری حکومت دے صدر بنے تے فیر بعض سیاسی اختلافات دی وجہ توں استیعفی دے دتا ، پر 1947ء چ فیر سیاست چ حصہ لین لگے تے اک سیاسی جماعت منظم کیتی جس نے پارلیمنٹ چ کافی نشستاں حاصل کیتیاں ، لیکن 1951ء ایہہ جماعت داخلی انتشار دا شکار ہوکے ختم ہوگئی ، تے ڈیگآل نے سیاست توں کنارہ کشی کرلئی ۔ کجھ عرصے بعد اینہاں دے حامیاں نےاک نویں سیاسی جماعت بنا لئی تے 1958ء چ اوہ دوبارہ سیاسی میدان چ اترے ۔ اس ویلے فرانس داخلی بدنظمی دا شکار سی ۔ بحرانی حلات چ جنرل ڈیگال وزیراعظم مقرر ہوئے ، اینہاں دے عہد چ فرانس دا نواں آئین مرتب کیتا گئیا ، جس چ صدر نوں وسیع اختیارات تفویض کیتے گئے ۔ جنوری 1959ء چ فرانس دے صدر منتخب ہوئے ،1965ء چ 7 سال دی مدت لئی دوبارہ صدر چنے گئے ۔ اپریل 1969ء چ اوہناں نے مرکزی انتظامیہ دے اختیارات گھٹان دے واسطے ریفرینڈم کروایا جس چ اوہناں نوں ناکامی ہوئی تے اوہ مستعفی ہوگئے ۔ وکیمیڈیا کامنز چ مورتاں: چارلس ڈیگال